

Strategaeth Cronfa Arloesi Ymchwil Cymru 2020/21 – 2022/23

|  |  |
| --- | --- |
| Sefydliad: | Prifysgol Metropolitan Caerdydd |
| Arweinydd Strategaeth CAYC (RWIF): | Matthew Taylor, Cyfarwyddwr Arloesi  |
| E-bost: | mtaylor@cardiffmet.ac.uk |
| Rhif ffôn: | 029 2041 6614 |

|  |
| --- |
| Adran A: Trosolwg |
| 1. Uchelgeisiau strategol

Rhowch drosolwg o ddull tair blynedd [a thu hwnt os oes cynlluniau tymor hwy ar gael] eich sefydliad o safbwynt gweithgarwch ymchwil ac arloesi a gaiff ei gefnogi gan Gronfa Arloesi Ymchwil Cymru (CAYC/RWIF). Efallai y byddwch am amlygu’n fras y meysydd yr ydych yn eu targedu, a disgrifio sut bydd cyllid CAYC yn alinio â chenhadaeth eich sefydliad a’ch strategaethau mewnol. [Uchafswm o 300 o eiriau] |
| Caiff gweithgareddau ymchwil ac arloesi (R&I) Prifysgol Metropolitan Caerdydd eu llywio gan ei Strategaeth Ymchwil ac Arloesi (R&IS) 2018/19 – 2022/23, sy’n targedu twf arwyddocaol yn swmp, ansawdd, gwerth ac effaith ymchwil ac arloesi. Wedi’i sefydlu ar enw da’r brifysgol sydd â phroffil gorau ei ansawdd ymhlith y prifysgolion modern yn Fframwaith Rhagoriaeth Ymchwil y DU 2014[[1]](#footnote-2), a hanes o ymglymu gydag ystod eang o fusnesau ar brosiectau blaengar, mae gweithgareddau R&I ar hyn o bryd yn cael eu cynnig yn bennaf drwy Ganolfannau a Grwpiau. Caiff yr is-adeiledd hwn ei gyfnerthu drwy ddatblygiad tair *Academi Fyd-Eang* ar gyfer R&I gydag effaith yn rhyngddisgyblaethol a rhyngwladol flaengar. Cynigir y R&IS drwy chwe blaenoriaeth strategol:1. Cynyddu swmp allbynnau ymchwil uchel eu hansawdd;
2. Amrywio a chynyddu incwm a chyfraniadau R&I;
3. Gwella strwythurau, prosesau ac atebolrwydd R&I
4. Cynyddu lefel ymglymiad staff yng ngweithgareddau R&I;
5. Datblygu darpariaeth i gynorthwyo ymchwil ôl-raddedig yn unol ag arferion gorau a nod twf y sector;
6. Creu’r fframwaith ar gyfer Academïau Byd-Eang a sefydlu’r cyntaf ohonyn nhw

Bydd Met Caerdydd yn defnyddio cyllid CAYC i ganolbwyntio ar elfennau arloesol y strategaeth hon. Modd allweddol o wneud hyn fydd datblygu tair Academi Fyd-Eang, gydag adnoddau dynol ac ariannol penodedig i gynnig cymorth a gweithgareddau fydd yn hwyluso allbynnau ymchwil a blaengaredd rhyngddisgyblaethol cymhwysol sy’n mynd i'r afael â sialensiau byd-eang a chynnig atebion cymhwysol go wir. Y tair Academi Fyd-eang ydy: * Iechyd a Pherfformiad Dynol
* Gwyddor Bwyd, Diogelwch a Sicrwydd;
* Dylunio wedi’i Ganoli ar Bobol.
 |

|  |
| --- |
| 1. Grant Capasiti

Esboniwch yn fras sut mae eich sefydliad yn bwriadu defnyddio’r grant capasiti sydd wedi’i gynnwys o fewn CAYC, a’r Gronfa Datblygu Capasiti Arloesi untro (gweler paragraff 14 yng nghylchlythyr W20/09HE am arweiniad pellach ar y Grant Capasiti). Sut caiff hwn ei ddefnyddio i gefnogi a gwella capasiti a darparu cymhelliant a gwella perfformiad o safbwynt cyfnewid gwybodaeth? [Uchafswm o 300 o eiriau] |
| Targedir y cyllido ar draws dau faes yn fras:* Arbenigwyr cymorth R&I newydd ac sydd eisoes yn bodoli yn ganolog, e.e. Swyddogion R&I, Swyddog KTP (Partneriaeth Trosglwyddo Gwybodaeth) , Swyddog Entrepreneuriaeth;
* Arian sefydlu i alluogi academyddion i ymgysylltu â sefydliadau allanol (h.y. model SIP (Rhaglen Gipolwg Strategol)

Bydd yr elfennau staffio yn galluogi tîm Gwasanaethau Ymchwil ac Arloesi i gynnig cymorth arbenigwr penodedig i’n dwy brif gynulleidfa – academyddion o fewn y Brifysgol a sefydliadau allanol. Bydd hyn yn bennaf yn golygu staff datblygu ac ymglymu, datblygu busnes canfod cyfleoedd, ysgrifennu cynigion, modelu ariannol, rheoli prosiect a chydymffurfio ar ôl y dyfarniad. Defnyddir yr arian sefydlu i gynorthwyo mewn amrywiaeth o weithgareddau a luniwyd i ysgogi ymglymiad rhwng academyddion a’r gymuned fusnes. Bydd hyn yn cynnwys ail-gyflwyno SIP [Rhaglen Gipolwg Strategol](https://www.southwales.ac.uk/research/work-us/strategic-insight-programme-sip/) (SIP), a ariannwyd yn flaenorol gan CCAUC ac yn fodd i gynorthwyo camau cychwynnol i feithrin perthynas gyda diwydiant / academia. Hefyd, bydd cyllid ar gael ar gyfer ystod o weithgareddau trosglwyddo gwybodaeth a gweithgareddau cysylltiol e.e. Diogelu /ecsbloetio IP (Eiddo Deallusol), arian sbarduno mentrau newydd, cymorth i fusnesau newydd, teithio / rhwydweithio, arbenigwyr allanol, a datblygiad staff (Gweler Adran 10 am y manylion).Yn ystod 2019/20, comisiynodd y Gwasanaethau Ymchwil ac Arloesi adroddiadau gan ddau arbenigwr allanol i adolygu ein strwythurau cymorth a’n mecanweithiau ymglymu cyfredol ac i ganfod pa feysydd yn y Brifysgol all gyfrannu fwyaf i agenda ymchwil ac arloesi. Defnyddir argymhellion yr adroddiadau hyn i fod yn sail i ddatblygiad ein darpar gynlluniau ac o help i ni gynnig gwahanol fathau o ymyriadau priodol i symbylu ymglymiad a manteisio i’r eithaf ar gydweithrediadau. |

|  |
| --- |
| Adran B: Cynnwys penodol |
| 1. Masnacheiddio / gweithgarwch cynhyrchu incwm

Nod CAYC yw darparu cymhelliant a gwobrwyo perfformiad, yn arbennig yn nhermau caffael incwm allanol. Amlinellwch gyfeiriad y daith, dros y tair blynedd nesaf, a fydd yn cefnogi’r gwaith i gyflawni’r dangosyddion perfformiad allweddol a amlinellir yn 3.1. Rhowch fanylion am feysydd allweddol o fuddsoddiad a thwf. Amlinellwch ble y caiff CAYC ei defnyddio i ychwanegu gwerth i weithgareddau presennol, neu sut y bydd yn cefnogi datblygiadau newydd. Ceir arweiniad pellach ar yr adran hon yng Nghylchlythyr W20/09HE. Dylech lunio eich ymateb yn nhermau ffyniant cymdeithasol ac economaidd ar gyfer Cymru. [Uchafswm o 1,000 o eiriau]  |
| Bydd Met Caerdydd yn defnyddio dyraniad CAYC i fuddsoddi mewn amrediad o staff cyflenwi academaidd, staff cymorth arbenigol a chronfeydd hwyluso er mwyn galluogi cysylltiadau rhwng staff y Brifysgol a busnesau allanol. Bydd yn darparu capasiti penodol a fydd, nid yn unig yn arwain ar brosiectau arloesi, ond hefyd yn gweithredu fel catalydd ar gyfer ymglymiadau ehangach staff presennol.Mae ymglymu staff academaidd yn fater allweddol i Met Caerdydd o ran cynyddu incwm R&I. O sylweddoli y galwadau mynych sydd ar amser academyddion o ran addysgu a gweithgareddau ymchwil pur, defnyddir yr arian hwn i gynyddu argaeledd a gwelededd arbenigedd academaidd a all ymgysylltu â’r gymuned fusnes er mwyn creu ffurfiau newydd o incwm arloesi mewn amrediad o ddulliau. Bydd dwy haen i’r dull o fynd ati: 1. Yn fewnol – amrediad o ymyriadau gyda’r bwriad o ymgysylltu, cynorthwyo a uwchsgilio cydweithwyr academaidd er mwyn eu galluogi i ymgymryd yn well â phrosiectau blaengar cydweithrediadol gyda sefydliadau allanol.
2. Yn allanol – datblygu tair Academi Fyd-Eang i gydlynu a chyflwyno ymchwil cymhwysol Met Caerdydd mewn modd hygyrch, perthnasol ac uniongyrchol ei effaith sy’n ennyn diddordeb busnesau a darpar bartneriaid eraill.

**Yn Fewnol – Ymglymiad**Mae Gwasanaethau Ymchwil ac Arloesi (RIS) ar hyn o bryd yn cynnig gwasanaeth cymorth i academyddion ar draws y Brifysgol. Ffocysir hyn yn bennaf ar ganfod cyfleoedd, datblygu busnes, ysgrifennu cynigion, costio / prisio, cydymffurfio ar ôl dyfarniad, addysg entrepreneuraidd a datblygiad staff. Fodd bynnag, o gofio mai cymharol fychan ydy maint y tîm a’r pwysau gwrthdrawiadol ar gydweithwyr academaidd, dim ond gyda is-set bach o staff academaidd y gall RIS ymglymu â nhw yn rheolaidd. Felly, defnyddir y CYAC i ddarparu cymorth capasiti ychwanegol drwy RIS i ysgolion academaidd i gefnogi eu hymglymiad mewn gweithgareddau arloesi / trosglwyddo gwybodaeth.Yn ystod y flwyddyn gyntaf, bydd hyn yn golygu y gellir cyflogi Swyddog Ymchwil ac Arloesi, Swyddog KTP a Swyddog Cyllid / Ôl-Ddyfarniad. Bydd y swyddogion newydd hyn yn gweithio ochr yn ochr â’r Swyddogion Ymchwil ac Arloesi a’r Swyddog Datblygu Busnes sydd eisoes yn bodoli, er mwyn cynnig cymorth i ysgolion academaidd a all gael ei drefnu’n hyblyg ar draws y Brifysgol lle mae’r angen mwyaf. Yn amodol ar gadarnhau cyllidebau, ym mlwyddyn dau a thri, ychwanegir Swyddogion Ymchwil ac Arloesi eraill ynghyd â Swyddog Datblygu at y swyddi hyn, a fydd, gyda’i gilydd, yn darparu’r capasiti ychwanegol sydd ei angen i ddiwallu’r galw cynyddol a ragwelir am gymorth academyddion ar ôl rhoi’r CAYC a’r strategaeth gysylltiol ar waith. Ochr yn ochr â’r adnodd corfforol ychwanegol hwn, sefydlir cyllideb i ddarparu cyllid ar gyfer ystod o weithgareddau y gall cydweithwyr academaidd ymglymu â nhw i ysgogi blaengaredd. Mae’r rhain yn debygol o gynnig y canlynol: * SIP – Roedd Rhaglen Gipolwg Strategol a ariannwyd gan CCAUC yn fenter lwyddiannus iawn oedd y galluogi academyddion a busnesau i ddod at ei gilydd i ystyried cyfleoedd ar gyfer cydweithredu. Mae natur unigryw y cyllido yn annog deialog agored heb bwysau i gyflenwi prosiect penodol neu i gadw at amserlen. Defnyddir cyllid CAYC i adnewyddu'r mecanwaith ymglymu cydnabyddedig hwn.
* Cychwyn Arni – Mae RIS wedi defnyddio cronfa Cychwyn Arni yn llwyddiannus yn ystod y blynyddol diweddar i dalu am gostau uniongyrchol staff oedd yn ymwneud â gweithgareddau R&I bychan eu graddfa sy’n cyfrannu at ddangosyddion perfformiad allweddol.
* IP (Eiddo deallusol) / Prawf o Gysyniad – Yn dilyn arolwg diweddar o eiddo deallusol ar draws y Brifysgol, darperir cyllid i gynorthwyo canfod IP ymhellach, ei ddatblygu a’i ecsbloetio, e.e. costau datblygu prototeip, chwiliadau patent ayb.
* Sefydlu Busnes Newydd – Ar ôl derbyn achos busnes cadarn a thrylwyr , caniateir symiau bach o arian sbarduno i raddedigion a staff busnesau newydd ar gyfer costau cysylltiol. Bydd yr arian yn ategu’r cyllid allanol sydd eisoes yn bodoli a gafodd Met Caerdydd gan Brifysgolion Santander.
* Darpariaeth gan gyflenwyr allanol – O gofio pa mor fychan ydy tîm RIS ym Met Caerdydd ac ystod eang posibl adnoddau arbenigol sydd ei angen i ddatblygu gweithgareddau blaengaredd, sefydlir cronfa bwrpasol i alluogi ymgynghorwyr allanol gael eu defnyddio pan fo angen.

**Yn allanol – Academïau Byd-Eang** Mae Academïau Byd-eang Met Caerdydd yn ymdrechion cydweithredol a rhyngddisgyblaethol gan ddwyn ynghyd ein cryfderau ym maes ymchwil, arloesi ac addysgu i fynd i'r afael â blaenoriaethau byd-eang heriol. Mae Academïau Byd-eang yn gweithredu fel offeryn arddangos ac ymgysylltu ar gyfer ymchwil, arloesi ac addysg sy'n cysylltu academyddion yn fewnol ac yn allanol â'r nod o greu rhwydweithiau ehangach ar gyfer cydweithredu mwy effeithiol.Mae'r Academïau Byd-eang yn cyd-fynd ag ymchwil ac addysg Met Caerdydd ynghylch themâu allweddol, gan eu gosod o fewn y cyd-destun byd-eang gan ddefnyddio Nodau Datblygu Cynaliadwy'r Cenhedloedd Unedig. Mae pob Academi Fyd-eang yn ysgogi ac yn hwyluso mentrau newydd a arweinir gan ymchwilwyr ac yn mynegi eu heffaith i randdeiliaid allanol sy'n cefnogi hyn drwy ddatblygu academaidd, ariannu a gweithgareddau hyrwyddo.  Sefydlwyd tair Academi Byd-eang yn 2020. Mae gan y tri cychwynnol sylfeini mewn meysydd o ragoriaeth ymchwil yn y Brifysgol - fel yr enghraifft gan gyflwyniad REF2014. Dyrannwyd adnoddau sylweddol i'w datblygiad, gan gynnwys creu Swydd Cyfarwyddwr Lefel 3 a thîm cymorth pwrpasol. Bydd Academyddion Byd-eang wrth wraidd datblygu ymchwil newydd, ansawdd ymchwil, rhyngddisgyblaethol ac ymchwil gydag effaith yn y cylch REF nesaf. Bydd y cyllid hwn yn fodd o allu penodi arweinydd academaidd sefydledig yn bennaeth pob un o’r tair Academi Fyd-Eang, ynghyd â set o ymyriadau cefnogol a datblygiadol sy’n annog a hyrwyddo rhyngddisgyblaethol, blaengaredd a rhyngwladoli. Bydd gan Benaethiaid yr Academïau Byd-Eang ddangosyddion perfformiad allweddol clir wedi’u cysylltu â’r CAYC ac amcanion strategol R&I, a’r mesur sylfaenol ydy incwm. Fel y cyfryw, bydd Penaethiaid yr Academïau Byd-Eang yn arddangos rhagoriaeth ym maes ymchwil a fydd yn eu galluogi i ymgymryd â’r rôl o Brif Ymchwilydd ceisiadau cyllid allanol. Bydd portffolio nodweddiadol yn cynnwys prosiectau ymchwil rhyngwladol neu Ewropeaidd, Partneriaethau Trosglwyddo Gwybodaeth, contract ymchwil a mewnbwn i gynigion ar y cyd e.e. perthnasol i Brifddinas-Ranbarth Caerdydd. Bydd Penaethiaid Academïau Byd-Eang hefyd yn sicrhau integreiddiad lleol, gan weithio gydag ysgolion lleol, colegau a chynghorau, er enghraifft i hyrwyddo ein menter Campws Agored neu gyfleusterau megis ein MIT FabLab. Bydd dylanwad Penaethiaid Academïau Byd-Eang i’w deimlo drwy’r holl sefydliad gan y bydd y gwaith yn digwydd ar draws ysgolion yn tynnu ar sgiliau ac arbenigedd ledled ein rhwydwaith o grwpiau a chanolfannau. Drwy CAYC, bydd Penaethiaid Academïau Byd-Eang yn derbyn cymorth i gynnwys Ymchwilwyr Gyrfa Gynnar (ECR mewn gweithgareddau allanol gyda’r nod o ddatblygu ein ECR'au ac annog newid sylweddol mewn allbynnau R&I sefydliadol. Bydd pob Pennaeth Academi Fyd-Eang yn gweithio gydag awdur y cynnig (a gyflogir drwy’r cyllid a gafwyd gan Ymchwil Cymru CCAUC) i lunio map trywydd cyllido a fydd yn targedu cyllid cyfredol megis KTP'au, SMART Cymru, ICure, cyllido sy'n gysylltiedig â Strategaeth Ddiwydiannol a Chyllido Ewropeaidd. Mae ymdrechion eisoes ar y gweill gyda chynigion sylweddol megis cynnig Arloesedd y Sector Cyhoeddus o £0.5M o dan yr Academi Fyd-Eang Dylunio sy'n Canolbwyntio ar Bobl a £9M Rhaglen Drosglwyddo Gwybodaeth am Fwyd a Blaengaredd o dan yr Academi Fyd-Eang Gwyddor Bwyd, Diogelwch a Sicrwydd.Hefyd, caiff y cyllid ei ddefnyddio i sefydlu swyddi yn y tair Academi Fyd-Eang a fydd yn darparu cymorth uniongyrchol i Benaethiaid Academïau Byd-Eang. Bydd ffocws y swyddi hyn wedi’i gyfyngu i gynorthwyo’r Academïau Byd-Eang a chyflenwi allbynnau R&I.Gan adeiladu ar wersi a ddysgwyd gan gyllido Ymchwil Cymru, sefydlir set o weithgareddau datblygol i annog ymglymiad academaidd â menter yr Academïau Byd-Eang. Bydd hyn yn cynnwys * Gweithdai rhyngddisgyblaethol;
* Gweithdai ysgrifennu cynigion;
* Cyllid sbarduno
* Digwyddiadau cydweithrediadol.

Trefnir bod y Swyddog Datblygu Cynigion a gyflogir drwy Gronfa Ymchwil Cymru i weithio gyda Phenaethiaid Academïau Byd-Eang fel blaenoriaeth, yn llunio mapiau cyllido ar gyfer pob Academi Fyd-Eang ac ar gyfer y grwpiau a’r canolfannau creiddiol. Yn ystod oes y Cynllun Strategol, mae posibilrwydd i ddwy Academi ychwanegol gael eu sefydlu o’r pocedi rhagoriaeth arbenigol sy’n dod i’r amlwg o’r ymarfer REF2021. Bydd ffocws hefyd ar gefnogi gweithgareddau Rhwydwaith Arloesi Cymru, yn unol â'r prif ddangosydd perfformiad o sicrhau cynnydd sylweddol mewn incwm ymchwil ac arloesi i'r sector yng Nghymru, sef cyfanswm o £30m o leiaf dros y cyfnod cychwynnol o dair blynedd. Yn ogystal, byddem yn rhagweld y bydd y fenter, ar y pwyntiau dwy a thair blynedd, yn cynhyrchu adroddiadau ar gyfer y Bwrdd WIN, mewn partneriaeth â sefydliadau sy'n cymryd rhan, yn amlinellu'r ceisiadau a ddatblygwyd gyda'r sector gan gynnwys nifer y partneriaid ym mhob cais. Byddai'r adroddiadau hyn yn adlewyrchu'r cynnydd cyffredinol gan gynnwys meithrin perthynas ag UKRI, diwydiant a busnes.  |
| 3.1 Rhowch fanylion am ddangosyddion perfformiad allweddol strategol eich sefydliad ar gyfer masnacheiddio a gweithgarwch cynhyrchu incwm: |
| Mae Cynllun Strategol cyfredol y Brifysgol 2017/18 – 2022/23 yn cynnwys amrediad o ‘Fesurau Llwyddiant’ sy'n cynrychioli dangosyddion allweddol sy’n gyrru perfformiad. O fewn y rhain, mesurir masnacheiddio yn bennaf gan drosiant blynyddol y gweithgareddau hyn. Yna, dadelfennir targed y sefydliad ymhellach ar lefel ysgol unigol lle defnyddir mwy o ronynnedd (lefel manylion y data) ar gyfer y gwahanol weithgareddau mae pob ysgol yn eu blaenoriaethu, e.e. Partneriaethau Trosglwyddo Gwybodaeth (KTPs), Cyllido Ewropeaidd, ymgynghoriaeth ayb.Mae'r Cyfarwyddwr Arloesi yn cwrdd â Deon pob Ysgol i adolygu perfformiad R&I a gosod y targedau hyn yn flynyddol. Ceir y targedau blynyddol cyfredol ar gyfer y cyfnod cynllunio (ddaw o’n Cynllun Strategol 2017/18 – 2022/23) isod. Mae'r targedau hyn wedi cynyddu ers 2020 yn dilyn adolygiad gan Lywodraethwyr.

|  |  |  |  |  |  |
| --- | --- | --- | --- | --- | --- |
| **DANGOSYDDION PERFFORMIAD ALLWEDDOL**  | **2018-19** | **2019-20** | **2020-21** | **2021-22** | **2022-23** |
| Incwm R&I £K | £7,000 | £8,000 | £11,279 | £12,340 | £14,148 |

O fewn y DPA sefydliadol uchod, bydd y targedau ychwanegol canlynol yn sbarduno mwy o effaith a chanlyniadau gweithgareddau masnacheiddio:

|  |  |  |  |  |  |
| --- | --- | --- | --- | --- | --- |
| **DANGOSYDDION PERFFORMIAD ALLWEDDOL** | **2018-19** | **2019-20** | **2020-21** | **2021-22** | **2022-23** |
| Nifer y DPA y cymeradwywyd | 2 | 0 | 3 | 4 | 5 |
| mchwil Gydweithredol - Cynghorau Ymchwil UKRI, y Gymdeithas Frenhinol a'r Academi Brydeinig | 203 | 213 | 223 | 234 | 245 |
| Ymchwil Gydweithredol - Adrannau eraill Llywodraeth y DU ac Innovate UK | 692 | 726 | 762 | 800 | 840 |
|  |  |  |  |  |  |
|  |  |  |  |  |  |

 |
| **3.2 Sut bydd eich dull strategol o fynd ati yn y maes hwn yn alinio gydag** [**Ymchwil ac Arloesi: Y Weledigaeth ar gyfer Cymru ¨**](https://www.hefcw.ac.uk/documents/publications/hefcw_reports_and_statistics/Research%20and%20Innovation%20the%20vision%20for%20Wales%20English.pdf) **CCAUC? Dewiswch y pileri a gefnogir:**  |
|  Rhagoriaeth Lle Arloesi Cydweithredu  |
| 3.3 Sut mae eich uchelgeisiau strategol ar gyfer masnacheiddio a gweithgarwch cynhyrchu incwm yn cefnogi nodau, cerrig milltir ac uchelgeisiau’r Weledigaeth?[Uchafswm o 250 gair] |
|  |
| Mae Met Caerdydd yn sylweddoli'r angen i gydbwyso effaith tymor byr â chanlyniadau tymor canolog a’r hir-dymor sy’n gynaliadwy ac yn arwain at newid sylweddol amlwg mewn perfformiad. I’r perwyl hwn trefnir CYAC mewn modd sy’n cyd-fynd â thargedau, cerrig milltir ac uchelgeisiau'r Weledigaeth fel a ganlyn.Yn y tymor byr, arian sefydlu wneir ar gael ar gyfer staff academaidd presennol i gynorthwyo eu hymglymiad gyda busnesau mewn dulliau ymarferol e.e. eu rhyddhau o’u cyfrifoldebau addysgu ar gyfer prosiectau tymor byr, talu costau teithio, darparu’r cyfarpar angenrheidiol ar gyfer cydweithrediadau ayb. Yn y tymor canolig, byddwn yn recriwtio staff newydd i’r Brifysgol er mwyn cynyddu capasiti o ran cyflenwad academaidd ac is-adeiledd cymorth arbenigol i alluogi ein grwpiau a’n canolfannau ymchwil ac arloesi i ddatblygu. Bydd y datblygu hwn yn galluogi ein grwpiau a’n canolfannau i fod yn hunan-gynhaliol, i ail-fuddsoddi incwm a gynhyrchwyd i recriwtio staff ychwanegol er mwyn iddyn nhw allu integreiddio yng ngweledigaeth hir-dymor yr Academïau Byd-Eang.O ystyried y dyfodol a’n huchelgeisiau yn y tymor hirach, byddwn yn meithrin y tair Academi Byd-Eang i’w galluogi i gymryd rhan ar yr un lefel ag arbenigwyr academaidd gorau’r byd yn eu meysydd eu hunain. |

|  |
| --- |
| 1. Twf busnes newydd a chefnogi sgiliau

Amlinellwch y cymorth rydych yn bwriadu ei ddarparu ar gyfer busnesau newydd, sgil-fusnesau, a chyflawni targedau cynlluniau fel Rhaglen Entrepreneuriaeth Ieuenctid Llywodraeth Cymru. Rhowch wybodaeth am ble y bydd CAYC yn ychwanegu gwerth i weithgareddau presennol, a ble y mae’n eich galluogi i fuddsoddi mewn twf pellach. Ceir arweiniad pellach ar yr adran hon yng Nghylchlythyr W20/09HE.Dylai’ch lunio’ch ymateb yn nhermau ffyniant cymdeithasol ac economaidd ar gyfer Cymru. Cymru. [Uchafswm o 1000 o eiriau] |
| Mae Met Caerdydd wedi ymroi i gefnogi Cymru lewyrchus a ffyniannus. Rydyn ni’n ymdrechu i sicrhau bod ein myfyrwyr, ein graddedigion, ein staff a’n rhanddeiliaid yn gwneud cyfraniad positif i dwf economaidd y rhanbarth a chyfrannu at gau’r bwlch rhwng anghydraddoldebau a gwella llesiant. Rydyn ni wedi ymroi i ddatblygu a meithrin y genhedlaeth nesaf o entrepreneuriaid hunan-gynhaliol yng Nghymru ac yn gyson wedi cynhyrchu ymhlith y nifer uchaf o fusnesau newydd gan raddedigion yng Nghymru - rhwng 2015/16 a 2017/18 281 cychwynnodd graddedigion Met Caerdydd fusnesau - dros draean o gyfanswm y nifer yng Nghymru – ac mae 167 o'r cwmnïau yn dal i fasnachu ar ôl tair blynedd, Gyda chynnydd sylweddol yng nghanran gweithlu’r DU sy’n hunan-gyflogedig (ONS, 2017) – ac sy’n debygol o gynyddu eto o ganlyniadau i COVID-19 – mae gwerth cynorthwyo menter ac entrepreneuriaeth yn gliriach nag erioed. Yng nghyd-destun AU, cydnabyddir bod angen i’r cymorth hwn gyfuno cymorth cwricwlaidd, cyd-gwricwlaidd ac allgyrsiol (Menter ac Addysg Entrepreneuraidd Asiantaeth Sicrhau Ansawdd ar gyfer Addysg Uwch 2018). I allu cynorthwyo i gynnig hyn, defnyddir y CAYC ar y cychwyn i ariannu swydd sy'n cyfateb i 1.0 llawn amser ychwanegol yng [Nghanolfan Entrepreneuriaeth](https://www.cardiffmet.ac.uk/business/cse/Pages/Default.aspx) (CfE) y Brifysgol o 2020/21. Yn ystod y blynyddoedd dilynol, bydd lefel buddsoddiad CAYC i gynorthwyo twf busnes a sgiliau yn cynyddu, yn cynnwys swydd yn cyfateb i 1.0 llawn amser (FTE) arall yn y Ganolfan. Bydd hyn, nid yn unig yn helpu sicrhau bod targedau cyfredol Rhaglen Entrepreneuriaeth Ieuenctid yn cael eu cyflawni, ond bydd hefyd yn darparu cynaladwyedd ac yn cynorthwyo twf pellach tu hwnt i gyfnod grant Llywodraeth Cymru.Yn ogystal â chynyddu'r adnodd staffio, defnyddir y CAYC i gynnal rhagor o weithgareddau a digwyddiadau i helpu datblygu a gwella sgiliau entrepreneuraidd y myfyrwyr, gan gynnwys:* Digwyddiadau rhwydweithio a siaradwyr gwadd;
* Gweithdai a sesiynau sgiliau;
* Arian sbarduno ar gyfer busnes;
* Bŵtcamp i fusnesau a chymorth 1-i-1;
* Uwchsgilio academyddion i gyflenwi ymyriadau menter effeithiol.

Tu hwnt i dargedau ffurfiol busnesau newydd, bydd y CAYC yn help i gyflawni nod Met Caerdydd o ddatblygu’n brifysgol wirioneddol entrepreneuraidd drwy:* Ddatblygu cymorth y sector ar gyfer entrepreneuriaeth
* Cynyddu cynwysoldeb entrepreneuriaeth ymhlith grwpiau isel eu cyfranogiad;
* Darparu rhagor o gymorth ar gyfer gweithgaredd cwmnïau deillio;
* Hwyluso a chynorthwyo datblygu addysg menter/entrepreneuraidd yn y cwricwlwm;
* Darparu cyfleoedd CDP ar gyfer staff academaidd;
* Hwyluso ymchwil ym maes addysg menter, addysgeg, cymorth i gychwyn busnes ac entrepreneuriaeth gymdeithasol.

Mae Cynllun Strategol Met Caerdydd 2017/18 - 2022/23 yn amlinellu’r ymrwymiad i sicrhau y gall pob myfyriwr gyflawni eu potensial i wneud cyfraniadau nodedig fel graddedigion i’w dyfodol eu hunain ac i genedlaethau’r dyfodol drwy dwf economaidd cynaladwy a chydlyniad cymdeithasol ar gyfer ein Dinas, Cymru a’r byd ehangach. Elfen allweddol i gyflenwi’r Cynllun yn llwyddiannus ydy datblygu a gweithredu ‘EDGE’ Met Caerdydd. Bydd y model newydd hwn yn galluogi pob myfyriwr i ddatblygu sgiliau, profiad, gwybodaeth, hyder a chydnerthedd Moesegol, Digidol, Byd-Eang ac Entrepreneuraidd (EDGE), yn ogystal â gwybodaeth arbenigol eu pwnc.Mae datblygu priodoleddau a chymwyseddau yn rhan allweddol o EDGE Met Caerdydd. Bydd y CAYC yn galluogi buddsoddi mewn adnoddau priodol eu lefel i ddatblygu sgiliau, gwybodaeth a phrofiad entrepreneuraidd pob myfyriwr. Mae ffocws y portffolio academaidd ar ymarfer ac addysg sy’n gydnabyddedig broffesiynol yn cynnig cyfleoedd i ymgorffori Addysg Menter ac Entrepreneuriaeth (Asiantaeth Sicrhau Ansawdd ar gyfer Addysg Uwch 2018) ar draws y cwricwlwm. Mae cwricwlwm allgyrsiol strwythuredig, amrywiol a gweledol yn cynorthwyo hyn gan gynnig cyfleoedd pellach i ddatblygu sgiliau a chymwyseddau menter (Entrecomp, 2017). Mae Met Caerdydd yn credu bod sefydlu menter – boed yn un fasnachol neu gymdeithasol - yn ganlyniad arferol a ddisgwylir gan fyfyriwr graddedig a rhaid felly i’r Brifysgol gynorthwyo hyn i’r eithaf. Mae cyfuniad o gymorth Met Caerdydd a Santander wedi hwyluso rhaglen effeithiol o weithgaredd all-gyrsiol. Mae darpariaeth entrepreneuraidd Met Caerdydd wedi datblygu cryn dipyn mewn amser cymharol fyr. Y Ganolfan Entrepreneuriaeth fu elfen weledol greiddiol cymorth entrepreneuriaeth ers iddi gael ei sefydlu yn 2013; erbyn hyn caiff ei chydnabod o fewn y sefydliad fel rhan hanfodol o brofiad a chymorth myfyrwyr. Mae wedi derbyn clod yn fewnol (Tîm y Flwyddyn) ac yn allanol (Gwobr Addysg Uwch y Guardian am Entrepreneuriaeth) am safon uchel ei ddarpariaeth. Cafwyd llwyddiannau hefyd ymhlith y busnesau newydd yn cynnwys Jenny Evans yn ennill Gwobr nodedig Entrepreneuriaeth Prifysgolion Santander 2017.  Mae gweledigaeth Met Caerdydd ar gyfer y dyfodol yn un uchelgeisiol ac mae’n sylweddoli bod rhaid i ni barhau i adeiladu ar ein llwyddiant hyd yma. Tan yn ddiweddar bu’r ffocws yn bennaf ar wasanaethau cymorth all-gyrsiol. Fodd bynnag, ers 2019 - i gefnogi agenda EDGE Met Caerdydd – defnyddiwyd grant Rhaglen Entrepreneuriaeth Ieuenctid Llywodraeth Cymru i gyllido swydd newydd Darlithydd Addysg Menter ac Entrepreneuriaeth (cyfateb i 0.5 Llawn Amser). Mae daliwr y swydd yn cynnig arweinyddiaeth a chymorth addysgegol ar gyfer academyddion ar draws y Brifysgol, yn helpu i lunio, datblygu a chyflenwi rhaglenni menter ac entrepreneuriaeth newydd. Er mwyn cyflawni ein huchelgeisiau mae Met Caerdydd yn sylweddoli bod rhaid i ni fod yn rhan o system-eco ehangach o bartneriaid, yn gweithio gyda holl grwpiau rhan-ddeiliaid sy’n cymryd rhan ym menter #BeTheSpark. Drwy'r Rhaglen Entrepreneuriaeth Ieuenctid, rydyn ni wedi sefydlu cysylltiadau ffurfiol gyda sefydliadau AB ac AU lleol, yn cynnig digwyddiadau entrepreneuraidd ar y cyd a rhannu adnoddau. Drwy’r cydweithredu hyn rydyn ni wedi gallu rhannu’r arferion gorau a chyflawni arbedion maint; rydyn ni’n cynllunio i barhau i gydweithio i hybu’r agenda hwn yn y dyfodol. Mae Met Caerdydd yn dymuno meithrin ysbryd entrepreneuraidd ymhlith ei staff academaidd. Gyda’r adnoddau cyfyngedig sydd ar gael, llwyddon ni i sefydlu nifer fechan o gwmnïau deillio posibl yn ystod y blynyddoedd diwethaf, a gwerth cyfredol y mwyaf cyffrous ohonyn nhw ydy £5m-£10m. Defnyddir y CAYC i helpu meithrin a chynorthwyo cwmnïau deillio newydd sy’n dod i’r amlwg yn ystod eu cyfnodau cynnar, ffurfiannol, gan gynyddu’r adnoddau sydd ar gael i helpu hwyluso’r broses o fasnacheiddio. Bydd cyllid ar gael i academyddion ddatblygu eu syniadau, casglu gwybodaeth am y farchnad, dilysu’r syniad a cheisio diogelu eiddo deallusol. Cynorthwyir academyddion gan staff Gwasanaethau Ymchwil ac Arloesi a, lle bo’n briodol, eu rhoi mewn cysylltiad ag asiantaethau eraill neu raglenni cymorth megis ICURe, Business Wales, a Banc Datblygu Cymru.Mae Prifysgol Metropolitan Caerdydd hefyd yn arwain yr haen Dylunio ar brosiect newydd a ariennir gan CCAUC; mae'r staff, gan weithio ochr yn ochr â phartneriaid AU ac AB yn y rhanbarth, yn ymgysylltu ag arbenigwyr y diwydiant i nodi prinder sgiliau o fewn y diwydiant dylunio yn Ne Ddwyrain Cymru. Mae trafodaethau ar y gweill gydag amrediad o weithwyr proffesiynol maes dylunio o ddiwydiannu graffeg, ffasiwn, tecstilau a dylunio cynnyrch hyd at wrthrychau a ddyluniwyd, cwmnïau pensaernïaeth a pheirianyddol, am y defnydd o dechnolegau digidol sy’n dod i’r amlwg yn y meysydd gyrfaol hynny. Nod y prosiect ydy datblygu rhwydwaith dylunio a fydd yn sefydlu cysylltiadau cynaladwy rhwng darparwyr addysg a’r sector dylunio yn Ne Ddwyrain Cymru gyda golwg ar wella llwybr dilyniant dysgwyr i faes diwydiant. |
| 4.1 Rhowch fanylion am ddangosyddion perfformiad allweddol strategol eich sefydliad ar gyfer twf busnes newydd a chefnogi sgiliau.  |
| Ar ôl i Gynllun Strategol 2017/18 – 2022/23 gael ei gymeradwyo, dyfeisiwyd Strategaeth Ymchwil ac Arloesi (R&IS). Mae'n cael ei defnyddio i yrru cyflenwad o amrywiaeth o fetrigau perfformiad sydd yn uniongyrchol berthnasol i dwf busnes newydd a chymorth sgiliau:

|  |  |  |  |  |  |
| --- | --- | --- | --- | --- | --- |
| **DANGOSYDD PERFFORMIAD ALLWEDDOL**  | **2018/19** | **2019/20** | **2020/21** | **2021/22** | **2022/23** |
| Cwmnïau deillio – cyfanswm cronnol | 4 | 5 | 6 | 7 | 8 |
| Busnesau newydd graddedigion – newydd fesul blwyddyn  | 60 | 66 | 66 | 70 | 74 |
| Mentrau cymdeithasol – cyfanswm cronnol | 4 | 5 | 6 | 7 | 8 |

Ers cyflwyno'r strategaeth hon yn 2020, mae'r targedau cychwyn graddedigion uchod wedi'u diwygio a'u cytuno gan Lywodraethwyr fel eu bod yn cyd-fynd â'r rhai y cytunwyd arnynt ar wahân gyda Llywodraeth Cymru mewn perthynas â'r Rhaglen Entrepreneuriaeth Ieuenctid (YEP).  |
| **4.2 Sut bydd eich dull strategol o fynd ati yn y maes hwn yn alinio gydag** [**Ymchwil ac Arloesi: Y Weledigaeth ar gyfer Cymru ¨**](https://www.hefcw.ac.uk/documents/publications/hefcw_reports_and_statistics/Research%20and%20Innovation%20the%20vision%20for%20Wales%20English.pdf) **CCAUC? Dewiswch y pileri a gefnogir:** |
|  Rhagoriaeth Lle Arloesi Cydweithredu |
| 4.3 Sut mae eich uchelgeisiau strategol ar gyfer twf busnes a sgiliau yn cefnogi nodau, cerrig milltir ac uchelgeisiau’r weledigaeth?[Uchafswm o 250 o eiriau] |
| Rydyn ni’n bwriadu defnyddio CAYC nid yn unig i gynyddu nifer y staff a graddedigion sy’n cychwyn cwmnïau a mentrau cymdeithasol yng Nghymru yn y tymor byr, ond hefyd i'w helpu i weithredu’n gynhyrchiol ac i ffynnu yn yr hir-dymor. Ein huchelgais ydy cynorthwyo busnesau gyda photensial o dwf uchel a fydd yn:* cynnig cyfleoedd cyflogaeth a gwella’r economi leol;
* creu atebion i broblemau lleol;
* cydweithredu gyda phrifysgolion yng Nghymru, ehangu sail yr ymchwil;
* sicrhau cyllid R&D o du allan i Gymru;
* bod yn flaengar a chystadleuol yn fyd-eang;
* help i arddangos dylanwad y Brifysgol ar y gymdeithas yn gyffredinol ond hefyd drwy REF (Fframwaith Rhagoriaeth Ymchwil) a Mesurau Cenedlaethol eraill ar gyfer perfformiad Addysg Uwch.

Yn y tymor byr, caiff y cyllid hwn ei ddefnyddio i ffocysu ar feysydd cyfredol rhagoriaeth. Yn y tymor canolig i’r hir-dymor, bydd yr ymdrechion yn ffocysu ar ymestyn ac ehangu’r ddarpariaeth ar draws y Brifysgol er mwyn sicrhau mwy o effaith. Bydd yn cefnogi ymyriadau arloesol, yn rhoi’r sgiliau a’r adnoddau i ddarpar entrepreneuriaid, y sgiliau a’r adnoddau hynny sydd eu hangen arnyn nhw i lwyddo.Rydyn ni'n sylweddoli manteision cydweithredu. Byddwn yn cysylltu ein hentrepreneuriaid gydag adnoddau allanol priodol: darparwyr lleoedd, mentoriaid, buddsoddwyr ayb. Mae gennym gysylltiadau da gyda chyfleusterau yn cynnwys y NatWest Accelerator, UnLtd, Barclays Eagle Lab, Tramshed Tech a Welsh Ice. O ddefnyddio menter y #BeTheSpark, byddwn yn meithrin cysylltiadau gwerthfawr gyda Syniadau Mawr Cymru, entrepreneuriaid, corfforaethau a grwpiau cyfalaf risg. Byddwn yn parhau i gydweithredu gyda sefydliadau AU/AB yn y rhanbarth, yn manteisio i’r eithaf ar fuddiannau rhannu arferion da ac arbedion maint. Bydd gweithredu CAYC yn help i gadw statws [Siarter Busnes Bach](https://smallbusinesscharter.org/)  a [Nod Menter Cymdeithasol](https://www.socialenterprisemark.org.uk/), a fydd o help i ni arddangos ein hymrwymiad parhaus i gymdeithas, cymuned fusnes ac amgylchedd y rhanbarth.  |

|  |
| --- |
| 1. Cenhadaeth ddinesig ac ymgysylltu â’r cyhoedd

Amlinellwch sut bydd CAYC yn cefnogi gweithgarwch parhaus neu newydd ar draws eich cymunedau. Mae cenhadaeth ddinesig sy’n seiliedig ar le yn faes eang sy’n ymgorffori amrediad helaeth o weithgareddau gan gynnwys cymorth yn y gymuned i ddiwallu anghenion sgiliau diwydiant, partneriaethau rhwng addysg bellach ac addysg uwch o safbwynt sgiliau, arloesi ac ymgysylltu, ymgysylltu â’r cyhoedd drwy waith ymchwil, ac wynebu heriau cymdeithasol. Byddai cefnogaeth ar gyfer y gymuned ar safle prifysgol ar gyfer, er enghraifft, digwyddiadau, darlithoedd ac ati hefyd yn fodd o gefnogi cenhadaeth ddinesig. Ceir arweiniad pellach ar yr adran hon yng Nghylchlythyr W20/09HE. Dylech lunio eich ymateb yn nhermau ffyniant cymdeithasol ac economaidd ar gyfer Cymru. [Uchafswm o 1,000 o eiriau]  |
| Mae Strategaeth Met Caerdydd sef *Cydweithio: Ymglymiad Dinesig a Chyfrifoldeb Cymdeithasol (2019 – 2023)* yn arwydd i bawb o’i ddull o fynd ati sy’n seiliedig ar werthoedd. Mae’n gosod Met Caerdydd ynghanol ein ‘lle’ yng Nghaerdydd, yn agored a hygyrch i bob aelod o’n cymuned leol. Cyflenwir y strategaeth mewn cyd-destun gwleidyddol sy’n pwysleisio mwy o ymglymiad gyda’r gymdeithas drwy gydweithredu gyda phartneriaid mewnol ac allanol Deddf Llesiant Cenedlaethau’r Dyfodol (Cymru) 2015 (WFGW). O ystyried hyn, mae’r Brifysgol wedi ymrwymo i lunio polisi ac arwain trafodaeth yn unol ag egwyddorion datblygiad cynaladwy y Ddeddf ac mae’n aelod balch o Rwydwaith Cenhadaeth Ddinesig Cymru y Prifysgolion a fydd yn darparu dull cydlynol o fynd at y gwaith hwn ledled Cymru.Fel sefydliad yn seiliedig ar le, rydyn ni’n deall nad yw bod yn brifysgol ddinesig yn rhywbeth y gallwn ni ei wneud ar ein pen ein hunain a bod rhaid i ni gydweithio gyda’r holl rhanddeiliaid allweddol yn ein hardal. I’r perwyl hwn, byddwn yn datblygu a chynnal hinsawdd lle anogir staff, myfyrwyr a’n cymuned i fyw a rhannu gwerthoedd ac arferion cyffredin sy’n cyd-fynd â chyfrifoldebau cymdeithasol corfforaethol, cenedlaethol a byd-eang. Rydyn ni’n sylweddoli bod gwerthoedd cyfrifoldeb cymdeithasol yn gyson â gwerthoedd y Brifysgol a chredwn fod llesiant ein myfyrwyr, staff a’n cymuned yn hollbwysig. Gan gyfeirio ar Ddeddf WFGW, bydd ein strategaeth yn ein galluogi i: * sefydlu amgylchedd sy’n creu synnwyr o berthyn;
* hyrwyddo creadigrwydd, amrywiaeth, rhyddid a blaengaredd a fydd yn hybu cydlyniad a goddefgarwch cymdeithasol;
* gwella iechyd a llesiant drwy annog pobl i wneud penderfyniadau cadarnhaol a fydd yn newid eu bywydau er gwell;
* hyrwyddo gwerthoedd cymdeithas decach drwy feithrin mwy o hyder a hunan-barch;
* bod yn rym positif ar gyfer newid ein dull o fynd ati i ryngweithio gydag ysgolion a cholegau a’r rhai hynny sy’n addysgu ac ysbrydoli;
* defnyddio ein hymchwil i fynd i’r afael â’r sialensiau lleol a byd-eang sy’n wynebu ein cymunedau, Cymru a’r byd ehangach;
* drwy bartneriaeth a chydweithredu, cynorthwyo cymdeithas ac economi hyfyw a llwyddiannus yng Nghaerdydd ac ardraws Cymru.

Yn ymarferol, bydd y CAYC yn cynorthwyo i gyflenwi’r Strategaeth hon drwy bedwar piler a grynhoir isod.***Piler 1: Calon y gymuned - Wedi integreiddio’n llawn o fewn ein lle*** Bydd ein campysau yn hybiau cymunedol cynhwysol sydd ar agor a hygyrch i’n holl gymuned, wedi’u cyflenwi drwy fecanweithiau sy’n cynnwys:* Ein *Diwrnodau Cymunedol misol* sy'n dwyn ynghyd y gymuned leol, busnesau, cyflenwyr, staff, myfyrwyr ac ymwelwyr â hwy, yn creu ymdeimlad o berthyn ac yn canolbwyntio ar gampysau Llandaf a Chyncoed. Yn cael ei gynnal unwaith y mis ar gampws, datblygwyd diwrnodau cymunedol o gysylltiad cychwynnol â Marchnad Ffermwyr leol, ac maent wedi tyfu'n ddigwyddiad cymunedol ystyrlon, gyda brandio a negeseuon clir i nodi'r digwyddiad i bobl allweddol. O dan arweiniad y gymuned, mae'r cynnwys a'r strwythur yn esblygu yn seiliedig ar syniadau ac adborth pawb dan sylw. Mae'r ystod o weithgareddau ar y diwrnod wedi cynnwys picllwythi sbwriel cymunedol, MOTs beiciau am ddim a ddarperir gan elusen leol, ymwybyddiaeth o gasglu gwastraff gan Gyngor Caerdydd, hyrwyddiadau Prifysgol Masnach Deg, yn ogystal ag arddangos teithio/ymarfer corff llesol sydd ar gael drwy glybiau chwaraeon lleol, campfeydd a darparwyr trafnidiaeth;
* Ein *Caffis* *Atgyweirio*, a gynhelir mewn cydweithrediad â Thrwsio Caffi Cymru (symudiad o wirfoddolwyr sy'n trwsio, adfer a thrwsio gwrthrychau cartref wedi torri am ddim). Ni yw'r brifysgol gyntaf yng Nghymru i gynnig y digwyddiadau naid misol hyn a helpu i leihau gwastraff, dysgu sgiliau newydd a dod â'r gymuned at ei gilydd.

***Piler 2: Trawsnewid Bywydau – darparu cyfleoedd i drawsnewid bywydau .***Byddwn yn datblygu pobl o bob oed sy’n fentrus, creadigol ac yn meddwl yn gritigol a hynny ar unrhyw adeg yn eu bywyd wedi’u cyflenwi drwy fecanweithiau sy’n cynnwys:* *Campws Agored*, sef ein rhaglen gydweithredol flaenllaw yn y sector sy'n darparu cyfleoedd chwaraeon, gweithgarwch corfforol, chwarae yn yr awyr agored, iechyd a lles i blant a phobl ifanc yn Ninas-ranbarth Caerdydd. Gan weithio mewn partneriaeth â Dinas Caerdydd, mae Campws Agored yn rhoi cyfleoedd i ysgolion ledled Caerdydd, ond yn enwedig o fewn Crymlin De y Ddinas i fynd i'r afael ag amddifadedd ac anghydraddoldeb mynediad. Yn 2019, roedd dros 12000 o gyfleoedd i bobl ifanc fynychu Campws Cyncoed, gan wneud gwelliant sylweddol i'r ystod o gyfleoedd i blant a phobl ifanc fod yn egnïol ac yn iach;
* Gan weithio gyda phrosiect Ymddiriedolaeth Gymunedol Navigation Crymlyn i adfer un ar ddeg o adeiladau rhestredig Gradd II mewn pwll glo segur yn y Cymoedd, mae staff prifysgolion yn gweithio gyda gwirfoddolwyr yr Ymddiriedolaeth, Uned Cyfeirio Disgyblion Canolfan yr Afon, ac AS Tor-faen Nick Thomas-Symonds o'r Grŵp Seneddol Hollbaidd ar Dreftadaeth Ddiwydiannol (APPG). Y bwriad yw clirio'r safle ac yna bydd pobl ifanc yn Unedau Cyfeirio Disgyblion Canolfan yr Afon a Thŷ Gwyn yn ymgymryd â gweithgareddau adfer, gan roi sgiliau adeiladu ymarferol i bobl ifanc ddifreintiedig;
* hyrwyddo allgymorth, prosiectau dan arweiniad myfyrwyr i gynorthwyo a grymuso ein cymuned i gael effaith bositif ar eu lle;
* datblygu cyrsiau perthnasol a, lle bo’n briodol, cyrsiau pwrpasol ar gyfer yr economi leol a rhanbarthol ar sail angen canfyddadwy.

***Piler 3: Dinasyddion Gweithredol – Grymuso pobl i ddylanwadu ar y penderfyniadau sy’n effeithio ar eu bywydau ,***Byddwn ni’n dadlau dros egwyddorion cynaladwyedd a chydlyniad amgylcheddol, economaidd a chymdeithasol i wella ymwybyddiaeth diwylliannol a phartneriaeth i alluogi pobl i lunio’u bywydau yn bositif, wedi’u cyflenwi drwy fecanweithiau sy’n cynnwys:* Ymgyrch Chwaraeon Caerdydd Girls Together, sy'n canolbwyntio ar ymgysylltu â merched yn eu harddegau sy'n anweithgar ar hyn o bryd ac sydd heb hyder na hunan-barch er mwyn adeiladu. Anogir menywod ifanc i gymryd rhan mewn gweithdai sy'n canolbwyntio ar faterion sy'n effeithio ar les person ifanc. Maent yn ymdrin â phynciau fel delwedd y corff, ymddygiadau afiach ac iach, llythrennedd yn y cyfryngau a rhwystrau i gyfranogi.
* Darparu cyfleoedd ar gyfer rhyngweithio lleol, cenedlaethol a rhyngwladol â phob Academi Fyd-eang, er enghraifft drwy gynnal ymchwil diogelwch bwyd defnyddwyr sy'n canolbwyntio ar arferion trin a storio bwyd domestig oedolion hŷn sy'n gysylltiedig â'r risg o listeriosis; y ffactorau risg gwybyddol sy'n gysylltiedig â Listeria monocytogenes ymhlith menywod beichiog; ac agweddau ac ymddygiad rhoddwyr gofal wrth baratoi a storio llaeth fformiwla powdr;
* Rhoi cymorth a mentora i staff i ymgymryd â rolau allanol cymorth a chryfhau sefydliadau ac economïau lleol.

***Piler 4: Twf a Ffyniant – Creu twf economaidd cynaladwy a chynhwysol drwy ymchwil blaengaredd a sgiliau er mwyn sicrhau economi ffyniannus a llewyrchus.*** Byddwn yn gweithio tuag at Gymru ffyniannus a diogel, uchelgeisiol a dysgedig wedi’u cyflenwi drwy fecanweithiau sy’n cynnwys:* Gwaith ein canolfan fwyd Zero2Five sydd, fel arweinydd Arloesi Bwyd Cymru, wedi lansio pecyn cymorth o dempledi a chysylltiadau defnyddiol yn ddiweddar i gefnogi gweithgynhyrchwyr bwyd a diod Cymru yn ystod yr achosion COVID-19. Wedi'i datblygu ar y cyd â Bwrdd Diwydiant Bwyd a Diod Cymru, mae'r adnodd yn cynnwys dros 20 templed y gall cwmnïau eu defnyddio gan gynnwys rhestrau gwirio arsylwi, holiaduron ymwelwyr a dychwelyd i'r gwaith, canllawiau newid defnydd, cynllunio wrth gefn a mesurau i'w cymryd wrth ailgychwyn ffatri ar ôl cau;
* sefydlu tair Academi Fyd-Eang i ddelio gyda blaenoriaethau heriol byd-eang;
* datblygu ein huchelgeisiau i ddatblygu entrepreneuriaid ac arloeswyr ymhlith ein myfyrwyr, dan arweiniad ein Canolfan Entrepreneuriaeth a fydd yn cynnig cymorth i Gymdeithas Enactus, cydweithredu gyda Chanolfan Gydweithredol Cymru /Academi Menter Gymdeithasol a chroesawu'r cyhoedd i fwyafrif o’r digwyddiadau;
* gwneud cynnig i Fargen Prifddinas-Ranbarth Caerdydd i ddelio â’r niwed economaidd a chymdeithasol a ddaeth yn sgil y pandemig coronafeirws gyda’r ffocws ar adfywiad economaidd ac adnewyddiad cymdeithasol drwy ddatblygu sgiliau.

Mae’r Academïau Byd-Eang yn cysylltu’n uniongyrchol â Thargedau Datblygiad Cynaladwy y Cenhedloedd Unedig ac yn bodoli i gynorthwyo i fynd i’r afael â’r sialensiau hyn. Gyda’r ffocws ar sicrhau cynaladwyedd cymdeithasol ac economaidd, mae’r Academïau Byd-eang hefyd yn delio â Ddeddf flaengar 2015 sef Llesiant Cenedlaethau’r Dyfodol (Cymru).  Gan ddefnyddio ein profiad rhyngwladol nodedig o ddylunio wedi’i ganoli ar bobl, bydd Academi Byd-Eang Met Caerdydd ar gyfer Dylunio wedi’i Ganoli ar Bobol yn gweithio gyda'r Ddinas-Ranbarth a’r 10 Awdurdod Lleol oddi mewn iddo i lunio pecyn cymorth sy’n cyd-fynd â themâu cenhadaeth ddinesig CCAUC.Mae’r diwydiant gwasanaeth (bwyd, twristiaeth, manwerthu) yn sail i economi’r Ddinas-Ranbarth ac mae pandemig coronafeirws wedi cael effaith andwyol arno. Hefyd, rhagwelir y bydd y diwydiant yn cael trafferth i ddod at ei hunan wrth i'r DU symud i mewn i ddirwasgiad. Bydd Met Caerdydd yn gweithio gyda'r diwydiant lleol a'r Bartneriaeth Sgiliau Rhanbarthol i symud y rhanbarth i fod yn seiliedig ar wasanaeth i economi dan arweiniad gwyddoniaeth a sgiliau uchel eu lefel yn greiddiol. Byddwn yn ceisio rhoi’r sgiliau uchel eu lefel i sefydliadau ac i bobl drwy’r rhanbarth, sef y sgiliau hynny sydd eu hangen ar gyfer addasu i fyd ar ôl y pandemig, diogelu a chreu swyddi a chyfleoedd busnes drwy gaffael sgiliau newydd a chreu syniadau newydd.I gydnabod yr adborth a gafwyd mewn perthynas â'n gweithgareddau Cenhadaeth Ddinesig, nodwyd nifer o elfennau newydd i gefnogi ein hymgysylltiad allanol, ac yn arbennig sut y gellir defnyddio ein hymchwil i gryfhau hyn. Ar lefel strategol, rydym wedi dechrau datblygu Academi Fyd-eang newydd ar gyfer Pobl a Lleoedd Cydnerth a fydd yn anelu at adeiladu ar gysylltiadau sefydliadol â lleoedd a phobl, gan ddangos y cyfraniadau y mae Met Caerdydd yn eu gwneud a sut mae ein cysylltiadau rhyngwladol o fudd i gymunedau lleol a Chymru. Bydd yr Academi Fyd-eang yn dwyn ynghyd ein harbenigedd a'n mentrau sy'n datblygu ffyniant economaidd tra hefyd yn datblygu agendâu'r un mor bwysig o gynhwysiant cymdeithasol, amrywiaeth ddiwylliannol a chynaliadwyedd amgylcheddol yng ngoleuni'r argyfwng hinsawdd. I bob pwrpas, ein her yw sicrhau twf economaidd cynaliadwy a chynhwysol ac mae'r Academi Fyd-eang newydd yn ceisio gwneud hyn o safbwynt sy'n seiliedig ar le. Mae'r Academi Fyd-eang ar gyfer Pobl a Lleoedd Gwydn hefyd yn ceisio sefydlu cryfderau newydd a fydd yn helpu i gyflymu adferiad Cymru o bandemig Covid-19 tra'n mynd i'r afael ar yr un pryd â rhai heriau hirsefydlog o fewn ein heconomi, ein cymdeithas, ein hamgylchedd a'n diwylliant. O'r herwydd, bydd yr Academi Fyd-eang ar gyfer Pobl a Lleoedd Cydnerth, ochr yn ochr â'r tri sydd eisoes wedi'u sefydlu, yn ein helpu i fynegi ein cyfraniad i'r genhadaeth ddinesig o ran arwain lle, codi safonau addysg, datblygu dinasyddiaeth weithredol, cefnogi menter, sgiliau busnes a chyflogadwyedd ac ymateb i faterion byd-eang.Yn ogystal â'r Academi Fyd-eang newydd, bydd swydd newydd o Swyddog Cenhadaeth Ddinesig yn cael ei sefydlu yn gynnar yn 2021/22. Bydd y swydd hon wedi'i lleoli o fewn y tîm Gwasanaethau Ymchwil ac Arloesi a byddwch yn gyfrifol am gyd-fynd â'r holl weithgareddau ymchwil ac arloesi perthnasol o bob rhan o'r Brifysgol i sicrhau bod y gweithgareddau hyn yn cael llwyfan yn fewnol ac yn allanol drwy'r Academïau Byd-eang. Yn benodol, bydd y rôl yn gyfrifol am y canlynol:* cefnogi digwyddiadau gyda chenhadaeth ddinesig / ffocws ymgysylltu â'r cyhoedd, gan gynnwys cysylltu â thimau prosiect i gyflwyno adborth a digwyddiadau gwybodaeth;
* cysylltu â grwpiau lleol ar gyfer prosiectau ymchwil;
* annog academyddion i archwilio ffyrdd newydd o ledaenu gan ddefnyddio dulliau anacademaidd fel y celfyddydau;
* cyfrannu at ddatblygu a chyflawni gweithgorau prosiect cenhadaeth ddinesig yn llwyddiannus sy'n dwyn ynghyd gydweithwyr o bob rhan o'r Brifysgol;
* gweithio gyda chydweithwyr o bob rhan o'r Brifysgol i ddod o hyd i straeon sy'n ymwneud â chenhadaeth ddinesig a'u datblygu, ac i weithio gyda chydweithwyr ym maes Marchnata lle bo hynny'n briodol ar ledaenu'r rhain;
* sefydlu perthynas waith â chysylltiadau allweddol ar draws Met Caerdydd i annog ymgysylltu â gweithgareddau cenhadaeth ddinesig y Brifysgol;
* nodi cyfleoedd ar gyfer ymgysylltu academaidd â chynulleidfaoedd gwleidyddol.

Hon fydd y swydd gyntaf o'r math hwn ym Met Caerdydd, ac felly dylai gael effaith sylweddol yn ein gallu i gyd-fynd yn fwy effeithiol a chyfleu allbynnau cenhadaeth ddinesig.Defnyddiwyd ein cyllid RWIF hefyd i sefydlu rôl 0.6 CALl newydd o Reolwr Datblygu Effaith. Bydd y Rheolwr Datblygu Effaith yn gweithio gyda'r Cyfarwyddwr Ymchwil i ategu'r gwaith o ddatblygu effaith, gan gynnwys effaith ar genhadaeth ddinesig ac elfennau Ymgysylltu â'r Cyhoedd. Mae enghreifftiau parhaus o waith sy'n bodoli eisoes yn y maes hwn gyda'r potensial ar gyfer datblygiad pellach yn cynnwys: **Cwricwlwm newydd i Gymru**Mae ymchwil Met Caerdydd eisoes wedi bod yn sail i uwchsgilio athrawon i newid y newid mewn ymholwyr creadigol mewn 33 o ysgolion, gan effeithio ar arfer proffesiynol ~ 1,045 o staff a phrofiad dysgu ~ 14,900 o ddisgyblion. Arweiniodd ei lwyddiant at fwy na 300 o ysgolion ychwanegol yn cychwyn ar y rhaglen a gynlluniwyd i hwyluso'r cwricwlwm newydd. Mae gan y gwaith y potensial i gyrraedd ymhellach o hyd, gan effeithio ar ddysgu pob un o'r 468,000 o ddisgyblion ac arfer 22,000 o athrawon Cymru.**Nofio Cymru**Mae ein hymchwil ym maes rheoli'r sector cyhoeddus wedi cynnwys gwerthuso'r Fenter Nofio am Ddim a Rhaglenni Pobl Ifanc Egnïol - a oedd gyda'i gilydd yn cynnwys 45% o boblogaeth Cymru. Arweiniodd hyn at Gynllun Nofio am Ddim diwygiedig, dargyfeirio arian i'r Gronfa Iach ac Egnïol gwerth £5.4m, a datblygiadau sy'n gysylltiedig â lansio Strategaeth Genedlaethol Pwysau Iach, Cymru Iach. Yn y cyfamser, cynhaliwyd gwerthusiad o'r rhaglen Galw am Weithredu, a oedd yn cynnwys c35,000 o gyfranogwyr a c4,000 o arweinwyr gweithgareddau, gan ddefnyddio Theori Newid, y tro cyntaf i dechneg o'r fath gael ei defnyddio mewn perthynas â gwerthuso a dylunio rhaglenni cenedlaethol a ariannwyd gan chwaraeon. Dylanwadodd hyn wedyn ar sut y datblygwyd rhaglenni eraill o'r fath, gan gynnwys y Cynllun Hamdden Egnïol 60+ gwerth £1.3M a Chronfa Cadernid Chwaraeon 2020 gwerth £8M 2020, a sut y mesurwyd eu heffeithiolrwydd.**Pecyn Trawma**Datblygodd Ysgol Gelf a Dylunio Caerdydd ac Ysgol Feddygaeth Prifysgol Caerdydd becyn trawma ar gyfer Zambia wledig. Mae'r pecyn 80% yn rhatach na'r atebion presennol heb ostyngiad mewn perfformiad. Rhoddwyd patentau yn 2016 a 2021 ac mae trwydded weithgynhyrchu wedi'i llofnodi i ddatblygu fersiwn y gellir ei gwneud, a'i defnyddio yng Nghymru.**Helpu pobl â dementia cyfnod hwyr a'u gofalwyr**Mae HUG™ yn arteffact sy'n gwella ansawdd bywyd pobl y mae dementia uwch yn effeithio arnynt. Canfu treial chwe mis a ariannwyd gan £185K gan Lywodraeth Cymru ei fod yn gwella lles i 87% o'r cyfranogwyr. O ganlyniad, mae HUG™ bellach wedi'i ragnodi ar y GIG. Arweiniodd y galw cenedlaethol a rhyngwladol gan Fyrddau Iechyd, cartrefi gofal a'r cyhoedd at gwmni deillio a gefnogwyd gan gyfalaf buddsoddi dros £105K o ffynonellau gan gynnwys ymgyrch Ariannu Torfol a Chymdeithas Alzheimer'r DU. |
| 5.1 Rhowch fanylion am ddangosyddion perfformiad allweddol strategol eich sefydliad ar gyfer cenhadaeth ddinesig ac ymgysylltu â’r cyhoedd |
| Ers i'r Strategaeth hon gael ei fersiwn gyntaf (Haf 2020), mae Bwrdd Llywodraethwyr Met Caerdydd wedi adolygu dangosyddion perfformiad allweddol y Brifysgol. Roedd yr adolygiad hwn yn cynnwys Dangosyddion Perfformiad Allweddol o dan bennawd Cenhadaeth Ddinesig, sydd bellach wedi'u cadarnhau fel y canlynol:* nifer yr ysgolion sy'n cymryd rhan yn y Campws Agored;
* cyfran y myfyrwyr Mynegai Amddifadedd Lluosog Cymru (WIMD40);
* nifer y myfyrwyr sy'n astudio o leiaf 40 credyd yn y Gymraeg y flwyddyn.

Dyma'r cyntaf o'r rhain, sy'n ymwneud â Champws Agored, sydd fwyaf perthnasol i'n dyheadau RWIF. Mae Campws Agored yn rhaglen gydweithredol sy'n darparu cyfleoedd chwaraeon, gweithgarwch corfforol, chwarae yn yr awyr agored, iechyd a lles yn Ninas-ranbarth Caerdydd a thu hwnt. Mae ein targedau ar gyfer y maes hwn fel a ganlyn:

|  |  |  |  |  |
| --- | --- | --- | --- | --- |
|  | **2020** | **2021** | **2022** | **2023** |
| Nifer yr ysgolion sy'n cael mynediad i'r Campws Agored | 29 | 35 | 55 | 75 |

Un o'r tasgau cyntaf ar gyfer y Swyddog Cenhadaeth Ddinesig a grybwyllwyd uchod fydd adolygu'r strategaeth cenhadaeth ddinesig gan ddwyn ynghyd weithgarwch wedi'i alinio yn: ehangu mynediad, arloesi ac ymchwil, dysgu gwerth ychwanegol a hyrwyddo'r iaith a diwylliant Cymraeg. Fel rhan o'r ymarfer hwn byddant yn nodi metrigau adrodd ystyrlon pellach sy'n canolbwyntio ar ymchwil yn y maes hwn y gellir eu hychwanegu at yr adran hon yn 2022/23. Dangosir isod ddangosyddion perfformiad allweddol cenhadaeth ddinesig wreiddiol fel y'u cynhwysir yn y fersiwn gyntaf o'r Strategaeth RWIF hon, a byddant yn parhau i gael eu hadrodd am y tro.

|  |  |  |  |  |  |
| --- | --- | --- | --- | --- | --- |
| **DANGOSYDD PERFFORMIAD ALLWEDDOL**  | **2018/19** | **2019/20** | **2020/21** | **2021/22** | **2022/23** |
| Cyflogadwyedd Graddedigion | 76% | 77% | Cyf sector +1% | Cyf sector +1% | Cyf sector +1% |
| Staff yn teimlo eu bod yn cael eu gwerthfawrogi  | 62% | 65% | 68% | 71% | 75% |
| Cynghrair Pobl a Phlaned  |  |  |  |  | 1af yng Nghymru |

  |
| **5.2 Sut bydd eich dull strategol yn y maes hwn yn alinio ag** [**Ymchwil ac Arloesi: Y Weledigaeth ar gyfer Cymru**](https://www.hefcw.ac.uk/documents/publications/hefcw_reports_and_statistics/Research%20and%20Innovation%20the%20vision%20for%20Wales%20Cymraeg.pdf) **gan CCAUC? Dewiswch yr elfennau a gefnogir:** |
|  Rhagoriaeth Lle Arloesi Cydweithredu  |
| 5.3 Sut mae eich uchelgeisiau strategol ar gyfer cenhadaeth ddinesig ac ymgysylltu â’r cyhoedd yn cefnogi nodau, cerrig milltir ac uchelgeisiau’r weledigaeth?[Uchafswm o 250 o eiriau] |
| Mae Cynllun Strategol Met Caerdydd yn ei gosod fel Prifysgol Ddinesig sy’n rhagweithio i hyrwyddo ymgysylltiad er budd y gymuned, y rhanbarth a’r Brifysgol. Rydyn ni hefyd yn ceisio edrych tu hwnt i'n gorwel uniongyrchol a sefydlu Met Caerdydd fel sefydliad angor sy'n cysylltu buddiannau byd-eang, rhanbarthol a lleol er lles pawb. Mae’r diben strategol clir hwn yn sylfaenol i’n datblygiad parhaus fel Prifysgol Ddinesig. Fel canlyniad uniongyrchol i'n menter Academïau Byd-Eang, rydyn ni’n gweld grwpiau a chydweithrediadau newydd yn dod i’r amlwg ar draws y Brifysgol ac y mae'r rhain yn ei tro yn cynyddu graddfa ac effaith ein ymglymiad allanol. Mae hyn yn sylfaenol bwysig gan fod sialensiau byd-eang yn datblygu’n gynyddol gymhleth a dim ond y dulliau cydweithrediadol a holistaidd o fynd ati all sicrhau atebion.Er, fel y disgrifiwyd uchod, ein bod yn ceisio sicrhau effaith fyd-eang, mae ein Strategaeth yn cyfleu synnwyr cadarn o le. Mae ein cymunedau yn gynyddol yn manteisio ar gyfleoedd i ddefnyddio cyfleusterau ein campysau. Mae’r Brifysgol, drwy ddatblygiadau uchelgeisiol megis Ysgol Dechnolegau Caerdydd, yn mynd yn ei blaen i sefydlu perthynas effeithiol gyda mentrau lleol sy’n hwyluso cyfleoedd newydd ar gyfer ymchwil, datblygu cymuned a dysgu hyblyg. Rydyn ni’n gweithredu i gynorthwyo ac ymglymu â dull cydweithrediadol o fynd ati i ehangu mynediad ac wedi ymrwymo i’r cymunedau yr ydyn ni’n gweithio gyda nhw. Drwy gydweithredu, rydyn ni’n chwarae rôl mewn agendâu rhanbarthol yn cynnwys y Rhaglen Ymestyn yn Ehangach ac alinio gyda blaenoriaethau cenedlaethol i gynorthwyo i godi cyflawniadau ac uchelgais. |

|  |
| --- |
|  Adran C: Alinio â pholisi a blaenoriaethau1. Polisi Cymru a’r DU

Disgrifiwch sut mae eich strategaeth CAYC yn alinio â pholisïau rhanbarthol, Cymru a’r DU polisïau megis e.e. twf dinas-ranbarth lleol / rhanbarthol*;* [*Ffyniant i Bawb gan Lywodraeth Cymru:* *y cynllun gweithredu ar yr economi; Strategaeth Ddiwydiannol y DU; Byrddau Gwasanaethau Cyhoeddus; Sefydliad Prifysgolion Dinesig UPP; Strategaeth Entrepreneuriaeth Ieuenctid;*](https://gov.wales/prosperity-all-economic-action-plan) Gwyddoniaeth i Gymru; Fframweithiau Economaidd Rhanbarthol ac ati. [Uchafswm o 500 o eiriau] |
| Mae Strategaeth Ddiwydiannol Llywodraeth y DU yn gosod allan pum sail cynhyrchiant. Dau o’r rhain ydy: ‘Syniadau: Economi fwyaf arloesol y byd’ ac ‘Amgylchedd Busnes: Y man gorau i gychwyn a datblygu busnes'. Mae hefyd yn cynnwys Pedair Her Fawr. Mae lansio tair Academi Fyd-Eang sy’n ysgogi rhyng-ddisgyblaeth a blaengaredd ynghyd â buddsoddiad sylfaenol mewn pobl a chyllid yn alinio gyda Heriau Mawr y Strategaeth Ddiwydiannol a Deddf Llesiant Cenedlaethau’r Dyfodol (Cymru) 2015 fel ei gilydd. Gellir dweud yr un peth am gydrannau ‘Entrepreneuraidd’ a ‘Moesegol’ rhaglen EDGE Met Caerdydd yn eu tro. Mae Twristiaeth a Bwyd yn ddau o’r pedwar sector sylfaenol a nodwyd yn nghynllun ‘Ffyniant i Bawb’ Llywodraeth Cymru. Mae un o’r tair Academi Fyd-Eang newydd sy’n arbenigo mewn Bwyd a Thwristiaeth yn cael ei chydnabod yn faes Ymchwil ac Arloesi cryf ac yn debygol o fod yn rhan mewn o leiaf un o’r lleill. Mae’r ‘Galwadau i Weithredu’ yng nghynllun gweithredu LlC ‘Ffyniant i Bawb’ yn cynnwys galwadau i ‘gynorthwyo busnesau i arloesi, cyflwyno cynhyrchion a gwasanaethau newydd a llwyddo’; ‘i helpu ein busnesau i ddatblygu a chyflwyno cynhyrchion newydd awtomeiddio a digideiddio er mwyn parhau i fod yn gystadleuol yn y bedwaredd oes ddiwydiannol’ ac i ‘wella ein sail sgiliau’. Delir â’r rhain drwy e.e. cynyddu capasiti Met Caerdydd i ymgysylltu â Chyfnewid gwybodaeth drwy’r Academïau Byd-Eang, ail-gyflwyno SIPs , rhaglen ‘Cychwyn Arni’ ar ei newydd wedd a chapasiti cynyddol KTP – maes cryfder presennol fel y tystia’r gwobrau niferus diweddar.Tair thema Strategaeth Entrepreneuriaeth Ieuenctid Busnes Cymru ydy; ‘Ymgysylltu’ a ‘Cyfarparu’. Mae’r cynllun hwn yn amlwg yn alinio gyda’r tair thema i gyd. Er enghraifft, bydd cyllid CAYC/RWIF yn caniatáu buddsoddi pellach er mwyn datblygu sgiliau entrepreneuraidd ac ymgorffori Addysg Menter ac Entrepreneuriaeth (Asiantaeth Sicrhau Ansawdd ar gyfer Addysg uwch, 2019) ar draws y cwricwlwm a cheir y manylion yn Adran 4 uchod. Mae hefyd yn galluogi parhad Rhaglen Entrepreneuriaeth Ieuenctid mewn Partneriaeth â sefydliadau AU ac AB lleol.Hanfod ymholiad Comisiwn Prifysgol Ddinesig UPP (Rhaglen Partneriaethau Prifysgol) ydy sut gall prifysgolion wasanaethu cymdeithas orau. Fel y Sefydliad Addysg Uwch cyntaf i ennill y Nod Mentrau Cymdeithasol, mae gan Met Caerdydd eisoes hanes cadarn yn y maes hwn a bydd y cynllun hwn yn galluogi i nifer o rolau cenhadaeth ddinesig yn ogystal â’r rhai y soniwyd amdanyn nhw uchod, gael eu datblygu. Er enghraifft, bydd CAYC yn darparu rhagor o gyllid a fydd yn caniatáu i’r Brifysgol gynorthwyo ystod o brosiectau a menter gyda buddion cymdeithasol. Ymhlith yr enghreifftiau o waith presennol a all ofyn am gyllid a chymorth oherwydd CAYC mae: datblygu cwmni deillio newydd ei lansio sy’n ceisio helpu cleifion yn gyda dementia gwael a’u teuluoedd; prosiect diweddar wedi’i anelu at wella llesiant plant oedran ysgol gynradd; FabLab Caerdydd - cyfleuster cynhyrchu digidol ar agor i’r cyhoedd a hefyd; Hwb Adfywio Ymchwil, Menter ac Addysg (RREE) sy’n ymchwilio i bwysigrwydd twristiaeth mewn rhaglenni adfywio ledled Dde Cymru.  |

|  |
| --- |
| 1. Bodloni gofynion Concordat Cyfnewid Gwybodaeth y DU

Rhaid i sefydliadau yng Nghymru ddangos ymrwymiad ac aliniad ag egwyddorion Concordat Cyfnewid Gwybodaeth y DU drwy eu strategaethau CAYC. Bydd cam datblygu’n cael ei gynnal yn ystod 2020-21 er mwyn gweithredu model ar gyfer Cymru.Ar gyfer y cam cychwynnol hwn, rydym yn gofyn i sefydliadau gadarnhau eu bod yn ymwybodol, drwy eu strategaethau, o egwyddorion y Concordat Cyfnewid Gwybodaeth a amlinellwyd fel rhan o’r [ymgynghoriad](https://www.universitiesuk.ac.uk/policy-and-analysis/reports/Pages/knowledge-exchange-concordat-consultation.aspx) cychwynnol, a’u bod yn ymrwymedig i alinio â’r egwyddorion drwy fodel Cymru ar gyfer ymgysylltu. Gellir cyflwyno strategaethau CAYC diwygiedig yn flynyddol fel rhan o’r weithdrefn fonitro, a chaiff y broses hon ei defnyddio i ddangos ymrwymiad llwyr i’r Concordat Cyfnewid Gwybodaeth yn dilyn y flwyddyn ddatblygu. [Uchafswm o 500 o eiriau]  |
| *D.S.: Mae egwyddorion KEC (Concordat Cyfnewid Gwybodaeth) wedi’u cynnwys i gyfeirio atyn nhw ond heb eu cynnwys yn rhif geiriau.* Mae hanes Met Caerdydd o ymgysylltu â diwydiant ar ystod eang o weithgareddau cyfnewid gwybodaeth dros nifer o flynyddoedd yn dystiolaeth o alinio gydag wyth egwyddor Concordat Cyfnewid Gwybodaeth, o strwythur sefydliad, drwy bolisïau / mecanweithiau cysylltiol ac ymlaen at mecanweithiau gweithredol. Ceir enghreifftiau o’r aliniad hwn isod yn erbyn wyth egwyddor y Concordat: ***1 Cenhadaeth –*** *Mae cyfnewid gwybodaeth yn rhan gydnabyddedig o strategaeth gyffredinol y sefydliad, rhan sy'n cael ei werthfawrogi am y canlyniadau cymdeithasol, diwylliannol ac economaidd y mae’n ein helpu i’w cyflawni. Mae gennym ddealltwriaeth glir o rôl y sefydliad a diben Cyfnewid Gwybodaeth, gan gynnwys canfod anghenion a buddiannau darpar bartneriaid a buddiolwyr a rhai cyfredol, gan sicrhau ymrwymiad i gynwysoldeb a chydraddoldeb. Mae’n hanfodol bod y genhadaeth yn eglur er mwyn i Gyfnewid Gwybodaeth fod yn effeithiol ac effeithlon. Mae angen i staff, myfyrwyr a sefydliadau allanol ddeall amcanion a blaenoriaethau uwch arweinwyr a llywodraethwyr y sefydliad o ran holl ystod gweithgareddau Cyfnewid Gwybodaeth y sefydliad.** Mae Cynllun Strategol y Brifysgol yn agor gyda’r gosodiad canlynol: ‘Mae Metropolitan Caerdydd yn brifysgol fyd-eang ond â’i gwreiddiau yng Nghymru gyda hanes o addysg ymarferol ac wedi anelu at broffesiynau sy’n dyddio nôl i 1865. Mae ein Cynllun Strategol ar gyfer 2017/18 hyd 2022/23 yn cryfhau'r ymrwymiad hwn i addysg, ymchwil a blaengaredd mewn partneriaeth â’n myfyrwyr, llywodraethau, busnes a diwydiant gyda buddiannau diriaethol ar gyfer unigolion, cymdeithas a'r economi.' Mae hyn yn arddangos pwysigrwydd y gweithgareddau o’r brig i'r gwraidd’.

***2 Polisïau a phrosesau –*** *Lle bo’n briodol, mae gennym bolisïau clir ar y mathau o Gyfnewid Gwybodaeth a ddefnyddiwn ac rydyn ni'n gweithio gyda staff, myfyrwyr a chydweithredwyr a buddiolwyr fel bod y polisïau yn ddealladwy ac yn cael eu gweithredu. Gallai sefydliadau ddarparu set glir o bolisïau sy’n delio â’r meysydd Cyfnewid Gwybodaeth hynny sy’n ganolog i genhadaeth a gwerthoedd y sefydliad ac yn gyson â’i statws a’i amcanion elusennol.** Mae'r strategaeth R&I yn amlinellu dull bras o fynd ati i ddelio â’r gwahanol weithgareddau cyfnewid gwybodaeth yr ymgymerir â nhw. Ategir hyn gan bolisïau a phrosesau mwy penodol ar gyfer gwahanol is-setiau o weithgaredd.

***3 Ymglymiad –*** *Rydyn ni’n datblygu cysylltiadau effeithiol drwy gael llwybrau clir i gyrchu gwybodaeth**ac arbenigedd yn y brifysgol, gyda mecanweithiau a pholisïau ymgysylltu a ddatblygwyd i weddu i anghenion ystod eang o fuddiolwyr a phartneriaid yn gweithio gyda sefydliadau fel cyrff a ariennir gan arian cyhoeddus.** Mae tîm Gwasanaethau Ymchwil ac Arloesi y Brifysgol yn darparu ystod eang o wasanaethau cymorth ar gyfer staff mewnol yn ogystal â sefydliadau allanol sy’n ceisio gweithio gydag academyddion y Brifysgol.

***4 Gweithio’n dryloyw ac yn foesegol –*** *Rydyn ni’n sicrhau bod ein partneriaid a’n buddiolwyr yn deall amgylcheddau rheoliadol moesegol ac elusennol y mae ein sefydliad yn gweithredu ynddyn nhw, yn cynnwys ymrwymiad i gynwysoldeb a chydraddoldeb ac rydyn ni’n cymryd camau i fanteisio i’r eithaf ar y budd iddyn nhw o fewn y cyd-destun hwnnw.** Arddangoswyd hyn drwy gyflawni siarter [Athena SWAN](https://www.ecu.ac.uk/equality-charters/athena-swan/) sy’n cydnabod y gwaith a wneir i fynd i’r afael â chydraddoldeb rhywiau yn gyffredinol, ac nid yn unig y rhwystrau rhag symud ymlaen sy’n effeithio ar ferched.
* Wedi ennill ein gwobr gyntaf sefydliadol gan Athena SWAN yn 2016 gan gyflawni lefel Efydd.
* Wedi sefydlu Tîm Hunan-Asesu (SAT) i oruchwylio a sicrhau bod egwyddorion a chynllun gweithredu Athena SWAN yn cael eu rhoi ar waith ar bob lefel ar draws y sefydliad.

***5 Cynyddu capasiti –*** *Rydyn ni’n sicrhau bod ein staff a’n myfyrwyr yn cael eu datblygu a'u hyfforddi'n briodol i ddeall ac ymgymryd â’u rolau a’u cyfrifoldebau wrth Gyfnewid Gwybodaeth yn llwyddiannus.** Mae tîm Gwasanaethau Ymchwil ac Arloesi ynghyd â chydweithwyr o’n Tîm Datblygiad Sefydliadol yn darparu ystod o gyfleoedd datblygiadau mewnol ynghyd â gweithdai gan arbenigwyr allanol a chynllun mentora.

***6 Cydnabyddiaeth a gwobrau -*** *Rydyn ni’n cydnabod a gwobrwyo cyflawniadau staff a myfyrwyr sy’n perfformio gweithgareddau Cyfnewid Gwybodaeth uchel eu hansawdd.** Cyflwynwyd Cynllun Datblygu Ymchwil ac Arloesi newydd yn ddiweddar. Gwelliant allweddol y cynllun newydd ydy ei fod yn gweithredu yn ddiofyn ar gyfer pob gweithgaredd blaengaredd cymhwysol yn hytrach na bod gofyn i gyfranogwyr optio i mewn a cheisio cael cymeradwyaeth rheolwyr.
* Mae Cynllun Gwobrau'r-Is-Ganghellor yn cydnabod rhagoriaeth staff ar draws y sefydliad gan gynnwys categori ar gyfer allbynnau R&I.

***7 Gwelliant Parhaus –*** *Rydyn**ni’n rhagweithio i ymdrechu i rannu arferion gorau gyda’n cymheiriaid ac wedi sefydlu prosesau ar gyfer dysgu o hyn.* * Gweithredu dau gynllun gwelliant parhaus treigl. Mae Cyfnewidfa Arweinwyr Met Caerdydd yn dod ag arweinwyr y Brifysgol at ei gilydd i rwydweithio, rhannu dysgu ac arloesi. Mae hyn fel arfer yn golygu bod 30-40 o uwch reolwyr yn cyfarfod yn fisol i ddysgu gan arbenigwyr allanol neu i fynd i’r afael â phroblemau’r sefydliad o bersbectif eang.
* Mae rhaglen Arweinydd Sefydliad yn gwrs chwe mis ar gyfer carfan lai o uwch arweinwyr i ffurfio tîm cydlynol, i ddatblygu galluedd arweinyddiaeth ymhellach ac arwain newid cyflym o fewn Prifysgol .

***8 Gwerthuso llwyddiant –*** *Rydyn ni’n cynnal gweithgaredd monitro ac adolygu sefydliadol ar y cyd o berfformiad cyfnerthu Cyfnewid Gwybodaeth gan ddefnyddio’r concordat a thrwy feincnodau rhanbarthol, cenedlaethol neu ryngwladol fel sail i ddatblygiad a gweithredu rhaglen o welliannau parhaus i wneud Cyfnewid Gwybodaeth yn fwy effeithiol.** Adroddir yn ôl am Ddangosyddion Perfformiad Allweddol ein sefydliad drwy gydol y flwyddyn, a’u hategu gan fesurau allanol e.e. arolwg blynyddol HEBCI.

Er gwaethaf yr uchod, rydyn ni’n cydnabod yr angen am welliant parhaus ac yn croesawu'r cyfle y bydd dull strwythuredig Concordat Cyfnewid Gwybodaeth o fynd ati yn ei gynnig, ynghyd â'r sicrwydd y bydd ei weithredu yn ei roi i’r sefydliadau yr ydyn ni’n ymgysylltu â nhw. |

|  |
| --- |
| 1. Deddf Llesiant Cenedlaethau’r Dyfodol 2015

Rhowch wybodaeth benodol am sut bydd y strategaeth CAYC yn cefnogi’r saith nod, a’r pum ffordd o weithio a geir yn [*Neddf Llesiant Cenedlaethau'r Dyfodol 2015*](https://futuregenerations.wales/about-us/future-generations-act/);[Uchafswm o 250 o eiriau]  |
| Delir â’r alinio gyda’r saith targed a’r pum dull o weithio isod.Saith Targed:**Cymru Lewyrchus a Ffyniannus:** Uwchsgilio gwaith cyfnewid drwy e.e. KTP (Partneriaethau Trosglwyddo Gwybodaeth) yn datblygu cydweithrediadau newydd gyda diwydiant drwy e.e. SIP(Cynllun Integredig Sengl) a chynyddu cwmnïau deillio / graddedigion yn cychwyn busnes.**Cymru Gydnerth:** Cynorthwyo mwy ymchwil gyda darpar effaith yn defnyddio adnoddau naturiol yn effeithlon i wneud yr amgylchedd yn iachach er enghraifft ymchwil i gynhyrchu tai isel eu carbon o adnoddau Cymru **Cymru sy’n Fwy Cyfartal:** Ymestyn cyrhaeddiad ymchwil megis Somanteg – sy’n hyrwyddo hunan-ymwybyddiaeth, hyder ac annibyniaeth ymhlith pobl ifanc gyda Chyflyrau ar Sbectrwm Awtistiaeth. **Cymru Iachach:** Mae gan yr Academi Fyd-Eang Iechyd a Pherfformiad Dynol nifer o ffocysau allweddol sy’n alinio gyda’r targed hwn, yn cynnwys iechyd, llesiant a ffitrwydd. **Cymru o Gymunedau Cydlynus:** Blaenoriaeth 1 Cynllun Strategol Met Caerdydd ydy “(sefydlu) Prifysgol a yrrir gan werthoedd, sy’n hyrwyddo creadigrwydd, amrywiaeth, rhyddid a blaengaredd drwy bartneriaethau ffyddlon, dibynadwy sy’n trawsnewid addysgu, cynhyrchu ymchwil gydag effaith, twf economaidd cynaladwy, cydlyniad cymdeithasol a iechyd a llesiant.”**Cymru â Diwylliant Bywiog lle mae’r Gymraeg yn Ffynnu:** Ymchwil berthnasol gyda photensial i arloesi ac yn cynnwys [Ymchwil Canolfan Ymchwil Cymru ar gyfer Twristiaeth](https://www.cardiffmet.ac.uk/management/research/wctr/Pages/default.aspx) ac ymchwil Celf a Chrefft. **Cymru sy’n Gyfrifol ar Lefel Byd-Eang:** Yn ogystal â chynaladwyedd ac ymchwil menter cymdeithasol a nodwyd uchod, mae gennym ymchwil gyda blaengaredd posibl mewn rheoli Cadwyn Bloc a chadwyn cyflenwi.Pum dull o weithio **Hir-dymor:** Drwy ddefnyddio CAYC i fuddsoddi mewn adnodd dynol er mwyn cynyddu capasiti arloesi y Brifysgol a fydd yn ei dro yn cynhyrchu incwm i’w ail-fuddsoddi. **Integreiddio:** Cadeirydd pwyllgor Iechyd a Llesiant y Brifysgol ydy'r Dirprwy Is-Ganghellor. Mae’n ystyried ystod o ffactorau, yn cynnwys sut gallai ein hamcanion llesiant effeithio ar dargedau llesiant a’u hamcanion.**Ymglymiad:** Elfen allweddol y cynllun hwn yn gyffredinol a’r Academïau Byd-eang yn benodol ydy ehangu’r gronfa o staff sydd ymwneud ag arloesi. Mae hyn yn cynnwys amrediad y staff â ddiddordeb mewn llesiant.**Cydweithrediad:** Un o brif dargedau yr Academïau Byd-Eang ydy meithrin rhyngddisgyblaeth, cydweithio a chydweithrediad ar draws disgyblaethau tu mewn a thu allan i’r Brifysgol.**Ataliad:** Mae nifer o brosiectau R&I a nodwyd uchod yn cynnwys atal problemau rhag gwaethygu. Er enghraifft, mae prosiect [LAUGH](https://www.laughproject.info/) yn ceisio arafu dementia, clefyd a ragwelir a fydd yn un o'r sialensiau mwyaf sy'n wynebu cymdeithas. |

|  |
| --- |
| 1. Effaith ar y Gymraeg

Amlinellwch yr effaith gadarnhaol y caiff buddsoddiad CAYC ar gyfleoedd i ddefnyddio a chefnogi’r Gymraeg. Lle bo’n briodol, efallai y byddwch am gyfeirio at y themâu yng nghynllun gweithredu [*Cymraeg 2050*](https://llyw.cymru/cymraeg-2050-cynllun-gweithredu-strategaeth-y-gymraeg-2019-i-2020?_ga=2.195666604.1043409322.1597006334-1044223767.1587104888)*.* [Uchafswm o 250 o eiriau]  |
| Defnyddir cyllid CAYC er mwyn i Met Caerdydd barhau i annog a chynorthwyo’r rhai sy’n dymuno ymgysylltu â'r Gymraeg a thrwy gyfrwng y Gymraeg yn enwedig drwy ffrydiau gwaith cysylltiedig â chyflenwi Thema 2 a 3 o gynllun gweithredu *Cymraeg* 2050 Llywodraeth Cymru. *Cymraeg* 2050 Cynllun Gweithredu, Thema 2: Cynyddu’r defnydd o’r Gymraeg Bydd Met Caerdydd yn parhau i ymgysylltu’n gadarn gyda chynllun ysgoloriaeth ymchwil ôl-raddedig y *Coleg Cymraeg Cenedlaethol.* Drwy recriwtio i swyddi newydd a ariennir gan gyllid CAYC a nodi fod y Gymraeg yn sgil a ffafrir, rhagwelir y bydd hi’n bosibl i gynorthwyo ysgoloriaethau pellach i ychwanegu at y naw sydd eisoes yn bodoli.*Cymraeg* 2050 Cynllun Gweithredu, Thema 3: Creu amodau ffafriol – is-adeiledd a chyd-destun: Mae’r Brifysgol wedi ymrwymo i egwyddorion Deddf yr Iaith Gymraeg. Mae Disgrifiadau Swydd a Manylebau Person ar gael yn y Gymraeg a darperir deunydd y wefan a negeseuon e-bost yn ddwyieithog ar gyfer yr ‘holl staff’. Mae llyfrgell y Brifysgol hefyd yn cefnogi a chynorthwyo astudiaeth o’r iaith Gymraeg a diwylliant Cymru. Er enghraifft, mae’n cadw *The Welsh Collection*: gweithiau perthnasol i Gymru yn gyffredinol, yn cynnwys llyfrau Cymraeg a deunyddiau addysgu'r Gymraeg.Yn ogystal, byddwn yn gwneud y canlynol:* Sicrhau bod yr holl negeseuon / hyrwyddo’r strategaeth yn ddwyieithog ac yn gweithredu i annog ymglymiad drwy gyfrwng y Gymraeg;
* Gweithredu i dargedu cymunedau Cymraeg eu hiaith;
* Anogaeth i benodi staff academaidd a chymorth gyda sgiliau Cymraeg i ymglymu / cynorthwyo cymunedau/busnesau Cymraeg eu hiaith.
 |

|  |
| --- |
| Adran D: sicrwydd ariannol 1. Defnyddio cyllid Cronfa Arloesi Ymchwil Cymru

Sut mae eich dyraniad CAYC ar gyfer 2020/21 yn cael ei ddefnyddio i gyflawni’r strategaeth a amlinellwyd yn Adran B, a beth yw’r blaenoriaethau a ragwelir gennych ar gyfer defnyddio cyllid CAYC dros y blynyddoedd nesaf? [Uchafswm o 250 o eiriau – neu rhowch dabl sy’n amlinellu meysydd buddsoddi bras ynghlwm wrth y ddogfen hon]  |
| Gall cyllidebau gwirioneddol terfynol amrywio yn dibynnu ar anghenion cyfredol. Yn y blynyddoedd dilynol, cymerir ymagwedd debyg (yn dibynnu ar y symiau gwirioneddol a ddyrennir) i gefnogi penodiadau staff newydd (cytbwys rhwng darpariaeth academaidd a gwasanaethau cymorth arbenigol) a chyllidebau nad ydynt yn staff i hwyluso rhyngweithio rhwng y Brifysgol a'r gymuned fusnes ehangach.Mae'r tabl isod yn crynhoi'r defnydd a fwriedir o ddyraniadau RWIF 2021/22 a 2022/23, gan gynnwys y tanwariant o 2020/21. Darperir hyn er mwyn dangos bod cynlluniau ar waith i sicrhau bod y dyraniad RWIF cyfan dros y cyfnod o dair blynedd yn cael ei ddefnyddio'n llawn erbyn mis Awst 2023.

|  |  |  |  |
| --- | --- | --- | --- |
|  |  **£**  |  **£**  |  **£**  |
|  |  **2020/21**  |  **2021/22**  |  **2022/23\***  |
|  **Wedi symud ymlaen**  |  -  |  553,488  |  530,393  |
|  **Dyraniad RWIF** |  702,706  |  1,378,000  |  1,400,000  |
|  **Gwariant Staff** |  87,582  |  846,095  |  1,219,393  |
|  **Gwariant nad yw'n Staff** |  61,636  |  555,000  |  711,000  |
|  **Wedi'i gario ymlaen** |  553,488  |  530,393  |  -  |
|  \* dyraniad tybiedig o £1.4m |  |  |  |

 |

|  |
| --- |
| Adran E:Gofynion rheoliadol Noder: Gallai CCAUC ofyn am wybodaeth / eglurhad pellach ar unrhyw un o’r meysydd hyn  |
| 1. [Safonau'r Gymraeg (2018)](https://www.hefcw.ac.uk/about_us/bilingualism/bilingualism_cy.aspx)

[Defnyddiwch y gwymplen*]* | Mae’r strategaeth hon yn cydymffurfio â Safonau’r Gymraeg 2018 |
| 1. Asesiad o’r Effaith ar Gydraddoldeb

[Defnyddiwch y gwymplen*]* | Aseswyd effaith y strategaeth hon ar Gydraddoldeb |
| 1. [Deddf Llesiant Cenedlaethau'r Dyfodol (2015)](https://llyw.cymru/plant-theuluoedd?_ga=2.234595998.1043409322.1597006334-1044223767.1587104888)

[Defnyddiwch y gwymplen]  | Bydd y strategaeth hon yn cyfrannu at amcanion Deddf Cenedlaethau Dyfodol Cymru 2015 |
| Llofnod:Is-Ganghellor |  |
| Dyddiad | 15/09/2021 |

1. Fel arfer, cyfeirir at hwn fel Tabl Rhagoriaeth neu Safleoedd Cyffredinol Sefydliadau, gosododd y *Times Higher Education* Met Caerdydd:

	* 41fed drwyddi draw – wedi codi o 103ydd in 2008;
	* Yr uchaf ei safle yn sector Prifysgolion ôl 1992;Prifysgol trydydd ei safle yng Nghymru – tu ôl i Brifysgol Caerdydd a Phrifysgol Abertawe sy’n ‘ddwys eu gweithgaredd ymchwil’. [↑](#footnote-ref-2)